
סיכום ועדת היגוי פרויקט חוסן קהילתי ליישובים
 מתאריכים 14.05.25 + 12.08.2025 
משתתפים מטעם משרד ההתיישבות
 והמשימות הלאומיות:
מר אבי מאיר- מנכ"ל
רו"ח טובי רוזנר– חשבת המשרד
עו"ד ניצן רוטשילד- נציג לשכה משפטית
אליקים ברנר – עוזר מנכ"ל
עדן גלעדי דניאל - ראש אגף בכיר גרעיני משימה

משתתפים מטעם ארגון השומר החדש:
און ריפמן – סמנכ"ל חינוך ומייסד "השומר החדש"
עינב ליבנה בן אליעזר – מנהלת תמיכות
גיא גלוברמן-מנהל הפרויקט
בצלאל גנוסר– סגן סמנכ"ל
אביחי פינטו- מנהל ההכשרות

בתאריכים 14.05.25, 12.08.25 התקיימו ועדות היגוי של פרויקט חיזוק החוסן הקהילתי לישובים המוקפים בשטחים פתוחים. להלן עיקרי הנושאים שעלו:
1. מנכ"ל המשרד ציין בפתח דבריו את הצורך להעלאת המתנדבים מתוך היישובים ואת ההבנה שקיים קושי בתחום זה. בנוסף, עניין גיוס כוח האדם הוא פער שיש למונעו. כמו כן הובהרה אחת מדרישות ההתקשרות - קיום פעילות התנדבות שברוב רובה לא תתבצע בחוות.  
2. נציגי השומר החדש הציגו לחברי הוועדה את הנתונים הבאים:
· הארגון הציג בפני הנוכחים את יעדי ההתקשרות והקושי לעמוד בהם עקב קושי לגייס מתנדבים מסיבות שונות כגון גיוס המילואים, צוותי צח"י ועוד. מתבצעים מאמצים של שיווק ושיח עם המועצות השונות בכדי להגביר את נתוני המתנדבים מתוך היישובים. הוצגו פעולות פרקטיות שהארגון מנסה לקדם בכדי להעלות את המתנדבים מתוך היישובים. 
· הארגון הדגיש את היכולת המשמעותית של המרכז לתמוך בפריפריה, אוכלוסיות עירוניות, גדולות, שמגיעות ותומכות בקהילות הקטנות ונותנות יד וכתף בתחושת הביטחון שנפגעה בכלל הישובים הקטנים, בדגש על יישובי הגבול או קו התפר וישובים המוקפים בשטחים פתוחים. בהקשר זה מבקש הארגון מהמשרד לקבל את ההתנדבויות מהמרכז ליישובים כשחקני חיזוק, לנוכח מצב המלחמה וקושי בגיוס מתנדבים. 
· ההתנדבות מתבצעת מחוץ לישובים ולא בישובים עצמם. בכל היישובים הפריפריאליים, השטחים הגובלים בגדר הישוב או בגבולות הבתים הנה שטחי חקלאות, עצירת המפגעים והנוכחות בשטחים אלו והבהרת המשילות בשטחים אלו, תמנע כניסה של מפגעים לישובים עצמם ותרחיק אותם מההבנה כי הישובים פתוחים לכל אדם. 
· הצגת המעבר מהשגרה לחירום בשריפות במבואות ירושלים בחודש מאי 25 במסגרתה הופעל  קמפיין לקריאה למתנדבים קיימים וחדשים כדי ליצור נוכחות, הרתעה וזיהוי מקדים של שריפות בשטחים הפתוחים סביב היישובים. בהקשר זה הוצגה גם פעילות "מישמר" של החרדים ושילוב בכוחות כיבוי האש בחיפה. 
· בתחום ההכשרות: אביחי ציין כי מתקיימים מאמצים למציאת נציגים דומיננטיים מתוך היישובים בשאיפה להגיע למתנדבים רלוונטיים ומשמעותיים.  מבצעים חוגי בית, ערבי חשיפה ועוד. למשל ב-8/9 יתקיים ערב חשיפה במזרח לכיש. 
·  לכל מרחב יש הצרכים שלו ולכן מבצעים התאמות לצרכים של כל מרחב בנפרד. 
3. הארגון העלה מספר נושאים שדרשו אישורים והמשרד ביקש לקבל התייחסות כתובה מפורטת, ולפי ההתייחסות שתתקבל מטעם הארגון המשרד יבחן זאת:
· רכבים: בהסכם מפורט מספר כלי הרכב שעל הארגון לרכוש. הארגון עושה שימוש לטובת הפרויקט ברכבים ששייכים לו ומבקש להגיש הוצאות על רכבים אלו. 
· תקנים: הסטת תקנים של רכזי התנדבות לתקני שיווק. 
· ציוד: רכישת ציוד כחלק ממה שמקבל המתנדב כעוד אמצעי לגיוס המתנדב. 

